Esta é a unidade 3
Subtitulado fácil de entender
Elemento 3, Aspectos técnicos
Clase maxistral, Software para subtitulado.
Son Luis Alonso, da Universidade de Vigo, en España
e nesta clase maxistral farei un breve repaso
do software necesario para subtitular.
A preparación dos subtítulos require software
e existen algúns programas profesionais de calidade
como EZTitles
FAB Subtitler
Screen Subtitling
Swift, Spot ou Wincaps.
Porén, estas ferramentas son caras.
Este feito favoreceu a aparición de software máis sinxelo e gratuíto
como Subtitle Workshop
Aegisub ou Subtitle Edit.
Estes úsanse a miúdo nas universidades
pero tamén no fansub
e no subtitulado colaborativo.
Antes era necesario dispoñer do software no ordenador.
Agora é cada vez máis frecuente almacenalo na nube
e acceder a el co navegador
en lugar de instalalo na computadora.
Algunhas plataformas
como Amara
TED ou YouTube
permiten subtitular na nube de xeito gratuíto
e fomentan a creación
de subtítulos colaborativos.
Outros, como Zoosubs
iMedia Trans ou OONA
achegan ferramentas profesionais de subtitulado na nube.
Algunhas empresas de subtitulado
contan co seu propio software propietario
que se pode instalar ou acceder a el na nube
e só está dispoñible dentro da empresa.
A tecnoloxía dos subtítulos está sempre a mellorar
para facilitar o subtitulado.
Agora atopamos, por exemplo
deteccións automáticas de cambios de plano
ou indicadores de ondas de son
que amosan de xeito visual o inicio e o fin dos subtítulos.
Ambos os dous facilitan o proceso de pautado.
Outra mellora baseada na automatización
que serve de axuda
é a sincronización da transcrición
coa banda sonora do vídeo
o que é posible grazas á tecnoloxía de aliñamento da voz.
O recoñecemento automático da voz
tamén facilita o proceso de subtitulado:
xera unha transcrición rudimentaria do son
e uns primeiros subtítulos.
Esta tecnoloxía está dispoñible en YouTube
o que permite crear subtítulos automáticos en varios idiomas
e tamén en Web Captioner
unha aplicación de subtitulado en tempo real.
Por último, os subtítulos borrador poden traducirse
mediante tecnoloxía de tradución automática.
Certas empresas de software de tradución asistida
introduciron melloras nos subtítulos
para integrar os sistemas de memorias de tradución
no ámbito da tradución audiovisual.
Por exemplo, MemoQ é compatible con formatos de subtítulos
e é posible visualizar o vídeo cos seus subtítulos no programa.
Por último, só uns poucos programas profesionais de subtitulado
permiten a creación de subtítulos en directo
como FAB Subtitler Live
ou Wincaps Q-Live.
Os responsables desta clase maxistral foron Ana Pereira e Luis Alonso
da Universidade de Vigo.
Correos de contacto:
lalonso@uvigo.es
e pereira@uvigo.es.